Tard is-Sibt filgħaxija, Valletta Football Club ħabbru li waslu fi ftehim mal-kowċ taljan Giovanni Tedesco biex għal staġun ieħor jmexxi lit-tim mill-kapitali. Tedesco kien ħa f'idu t-tmexxija ta' Valletta FC matul ix-xahar ta' Frar fejn kien ħa post Darren Abdilla liema esperjenza damet biss ftit ġimgħat wara li l-Kampjonat Premier twaqqaf minħabba l-Covid-19. Tedesco għandu esperjenza vasta fil-Kampjonat Premier Malti wara esperjenzi ma' Floriana FC, Ħamrun Spartans Football Club, Birkirkara F.C. u Gżira United F.C. Valletta mistennija li jibdew bil-pre-season tagħhom fl-1 ta' Lulju b'preparazzjoni għal loghbiet ta' kwalifikazzjoni tal-UEFA Europa League.